|  |  |  |
| --- | --- | --- |
|  | **REPUBLIKA HRVATSKA**  **ZAGREBAČKA ŽUPANIJA**  **GRAD SVETI IVAN ZELINA**  **GRADONAČELNIK** |  |
|  |
|  | KLASA: 320-01/21-01/05  URBROJ: 238/30-02/18-21-8 |  |

Na temelju članka 15. stavka 1. Programa mjera potpora male vrijednosti u poljoprivredi Grada Svetog Ivana Zeline za 2021. godinu („Zelinske novine“,br.7/21) te članka 36a. Statuta Grada Svetog Ivana Zeline („Zelinske novine“, br. 8/01, 7/02, 10/04, 1/06, 3/06– pročišćeni tekst, 9/09 i 11/09- pročišćeni tekst, 5/13i 12/13- pročišćeni tekst, 4/18 i 20/18 – pročišćeni tekst, 9/20), gradonačelnik Grada Svetog Ivana Zeline dana 24. veljače 2021. godine raspisuje

**JAVNI POZIV**

**za dodjelu potpora Grada Svetog Ivana Zeline za unapređenje genetskog materijala**

**u 2021. godini**

**1. Predmet javnog poziva:**

Dodjela bespovratnih novčanih sredstava – mjere potpore za unapređenje genetskog materijala dodjeljuju se za:

1. Kupnju rasplodnih životinja radi poboljšanja genetske kvalitete stada goveda – 20% prihvatljivih troškova, a maksimalno 3.000,00 kuna po junici.
2. Uzgoj i držanje rasplodnih jedinki (junica) - 2.000,00 kn po junici.

Maksimalni iznos potpore po jednom obiteljskom gospodarstvu iznosi 20.000,00 kuna.

**2. Vrijeme trajanja javnog poziva**:

Javni poziv je otvoren do 15. prosinca 2021. godine, a zahtjevi se rješavaju prema redoslijedu prispijeća do utroška sredstava.

**3. Potrebna dokumentacija:**

* Zahtjev za dodjelu sredstava za potpore unapređenja i očuvanja genetskog materijala u 2021. godini;
* Kopija računa o nastalim troškovima ili potvrda Veterinarske stanice da se junica okotila (otelila);
* Putni list za govedo izdan od strane Hrvatske poljoprivredne agencije, Uprava za veterinarstvo i sigurnost hrane;
* Dokaz da je podnositelj zahtjeva upisan u Upisnik poljoprivrednih gospodarstava;
* Dokaz da nositelj obiteljskog gospodarstva i njegovi članovi nemaju dugovanja prema Proračunu Grada Svetog Ivana Zeline;
* Obostrana kopija osobne iskaznice;
* Kopija žiro računa i IBAN.

Zahtjev se podnosi na obrascu MPG51

Obrasci na kojima se podnose zahtjevi, svim zainteresiranima biti će dostupni u:

* Upravnom odjelu za gospodarstvo, stambeno-komunalne djelatnosti i zaštitu okoliša Grada Svetog Ivana Zeline), Trg Ante Starčevića 12 (I kat, soba 41) ili [www.zelina.hr](http://www.zelina.hr/).

Zahtjevi koji nemaju priloženu potpunu dokumentaciju, odnosno koji ne udovoljavaju svim uvjetima Javnog poziva neće se razmatrati.

**4. Opći uvjeti i kriteriji za dodjelu potpora Grada Svetog Ivana Zeline:**

Javnom pozivu za potpore unapređenja genetskog materijala Grada Svetog Ivana Zeline mogu pristupiti poljoprivredna gospodarstva upisana u Upisnik poljoprivrednih gospodarstava koja ispunjavaju slijedeće uvjete:

* imaju prebivalište, odnosno sjedište u Gradu Svetom Ivanu Zelini;
* da su rasplodne životinje visokokvalitetne (ženke) koje su upisane u matičnu knjigu;
* potpora se dodjeljuje samo aktivnim poljoprivrednicima čije su životinje upisane u matičnu knjigu koju vodi Hrvatska poljoprivredna agencija;
* za potporu prihvatljive su ženke nakon prvog okota (telenja) pa do 3 mjeseca starosti teleta;
* životinje za koje je ostvarena potpora moraju se držati u stadu barem četiri godine;
* za životinje koje moraju napustiti gospodarstvo potrebno je dostaviti Potvrdu Veterinarske stanice s navedenim razlozima za izlučivanje sa gospodarstva;
* da ispunjavaju uvjete propisane Programom mjera potpora male vrijednosti u poljoprivredi Grada Svetog Ivana Zeline.

Sukladno Uredbi de minimis iznos potpore male vrijednosti koji je dodijeljen jednom obiteljskom poljoprivrednom gospodarstvu ne smije prijeći iznos 20.000,00 EUR-a tijekom razdoblja od tri fiskalne godine.

Gradska potpora korisnicima se odobrava nakon provjere dokumentacije i moguće kontrole na terenu i do iskorištenja proračunskih sredstava.

**5. Naziv i adresa tijela kojem se zahtjev podnosi:**

Zahtjev i pripadajuća dokumentacija dostavljaju se na adresu:

**Grad Sveti Ivan Zelina, Upravni odjel za gospodarstvo, stambeno-komunalne djelatnosti i zaštitu okoliša, Trg A. Starčevića 12, 10380 Sveti Ivan Zelina s naznakom “Zahtjev za potpore u poljoprivredi” ili osobno u tajništvo, soba 24.**

**6.Informacije:**

Sve informacije mogu se dobiti u Upravnom odjelu za gospodarstvo, stambeno-komunalne djelatnosti i zaštitu okoliša Grada Svetog Ivana Zeline, tel: 2021-212, 2021-204 radnim danom od 8,00 do 15,00 sati.

**GRADONAČELNIK**

**Hrvoje Košćec, v.r.**